ھەڵبژاردەی تۆپی پێی چین

**ھەڵبژاردەی تۆپی پێی چین** (simplified Chinese , لەلایەن فیفا بە **چین PR** ناسراوە) نوێنەرایەتی کۆماری گەلی چین دەکات لە تۆپی پێی کۆمەڵە نێودەوڵەتییەکان و لەلایەن یەکێتی تۆپی پێی چینەوە بەڕێوەدەبرێت. چین لە ساڵانی ٢٠٠٥ و ٢٠١٠ جامی تۆپی پێی ڕۆژھەڵاتی ئاسیای بەدەستھێنا، لە ساڵانی ١٩٨٤ و ٢٠٠٤ پلەی دووەمی جامی نەتەوەکانی ئاسیا بەدەستھێنا. دوای ئەوەی چین نەیتوانی بگاتە جامی جیھانیی فیفای ١٩٩٨، چین بۆرا میلتینۆڤیچی بەڕێوەبەری سربی وەک ڕاھێنەری ھەڵبژاردەی نیشتمانی دەستنیشانکرد، چینیش بەختی خۆی زیادی کرد. وڵاتەکە توانی پلەی چوارەم بەدەستبھێنێت لە جامی نەتەوەکانی ئاسیای ٢٠٠٠. ئاستە باشەکەی لە لوبنان متمانەی چینییەکانی بەرزکردەوە، و لە ساڵی ٢٠٠٢ لە پاڵاوتنەکانی مۆندیالی فیفا، چین تەنھا یارییەکی دۆڕاند و تەنھا یەک یەکسانبوو، ھەموو یارییەکانی دیکەی بردەوە، دیارترینیان بردنەوەی گرنگ بوو بە ئەنجامی ١–٠ لە عومان دواجار گەیشتە جامی جیھانیی فیفای ٢٠٠٢, ئەمە یەکەم و تا ئێستا دوایین بەشداری ھەڵبژاردەکەیە لە جامی جیھانیی فیفا. لە مۆندیالی ٢٠٠٢، چین دوای سێ یاری لە یاریگاکان دوورخرایەوە بەبێ ئەوەی یەک خاڵ بەدەستبھێنێت و تەنانەت گۆڵێکیش تۆماربکات لە کاتی بەشداریکردنیان لە پاڵەوانێتییەکەدا.

## ڕکابەرییەکان

### ژاپۆن
ڕکابەری چین لەگەڵ ژاپۆن نموونەی ئەوە بوو کە لە یاری کۆتایی جامی ئاسیای ساڵی ٢٠٠٤ لەسەر خاکی خۆی بە ئەنجامی ٣–١ دۆڕا. دەوترێت ئاژاوەگێڕییەکانی دواتر لەلایەن ھاندەرانی چینییەوە لە یاریگای کرێکاران بەھۆی ناوبژیوان لە کاتی پاڵەوانێتییەکەدا و بەرزبوونەوەی ھەستی دژە ژاپۆنی لەو کاتەدا بووە.

### کۆریای باشوور
ڕکابەرییەکی دیکە لەگەڵ کۆریای باشووری دراوسێیە کە چین لە نێوان ساڵانی ١٩٧٨ بۆ ٢٠١٠ (٢٧)یاری بەرامبەری ئەنجامداوە، بەبێ ئەوەی یەک یاریش بباتەوە؛ بەڵام دواجار چین یەکەم سەرکەوتنی خۆی بەرامبەر کۆریای باشوور لە ١٠ی شوباتی ٢٠١٠ تۆمارکرد، لە کاتی پاڵەوانێتی تۆپی پێی ڕۆژھەڵاتی ئاسیا لە ساڵی ٢٠١٠ بە ئەنجامی ٣–٠ سەرکەوتنی بەدەستھێنا.

### ھۆنگ کۆنگ
ڕکابەرییان لەگەڵ ھۆنگ کۆنگ دروست بووە بەھۆی گرژییە سیاسییەکان و ھەروەھا کێشەکانی پاڵاوتنەکانی مۆندیالی ٢٠١٨. بەھۆی ئەوەی ھاندەرانی ھۆنگ کۆنگ قسەی ناشرینیان بە سروودی نیشتمانی چینی دەووت، کە ھۆنگ کۆنگ لەگەڵ چین ھاوبەشی دەکات، یارییەکانی پاڵاوتنەکانی مۆندیالی ٢٠١٨ زۆر گرژ بوون و ھەردوو یارییەکە بە ئەنجامی ٠–٠ یەکسان بوون.

#### ئۆزبەکستان
ڕکابەری لەگەڵ ئۆزبەکستان پێشھاتێکی ئەم دوایییە، بەڵام لە ئەنجامەکانی پێشووشەوە سەرچاوەی گرتووە کە چین لە چەندین یاری تۆپی پێی کێبڕکێدا تووشی شکستت بوون بە دەستی ئۆزبەکستان. ھەردوو وڵات بۆ یەکەمجار لە یاری کۆتایی یارییەکانی ئاسیای ساڵی ١٩٩٤ ڕووبەڕووی یەکتربوونەوە، کە ئۆزبەکستان چینی سەرسام کرد بە بردنەوەی ٤–٢ و بەدەستھێنانی مەدالیای زێڕ.زۆری نەخایاند ئەمە دووبارە بووەوە لە جامی ئاسیای ساڵی ١٩٩٦، کە یەکەم یاری ئۆزبەکستان بوو لە پاڵەوانێتییەکی گەورەی تۆپی پێی کێبڕکێدا، کە چین تووشی شکستێکی گەورە بوو بە ئۆزبەکستان بە ئەنجامی ٠–٢ لەو کاتەوە ئۆزبەکستان زۆرجار بووەتە ڕکابەرێکی کێشەدار بۆ چین، زۆرجار چین لە یارییە ڕکابەرییەکان بەرامبەر ئۆزبەکییەکان زیاتر لە بردنەوەکانی دۆڕاندووە. چین ھەرگیز لە خاکی ئۆزبەکستان لە ئۆزبەکستانی نەبردووەتەوە.

## ڕێزلێنان
* **[[جامی نەتەوەکانی ئاسیا|جامی ئاسیا]]**
**  *پلەی دووەم (٢):* ١٩٨٤, ٢٠٠٤
** پلەی سێیەم (٢): ١٩٧٦, ١٩٩٢
* **یارییەکانی ئاسیا**
**  میدالیای زیو (١): ١٩٩٤
**  میدالیای برۆنزی (٢): ١٩٧٨, ١٩٩٨

### ھەرێمی
* **جامی تۆپی پێی ڕۆژھەڵاتی ئاسیا**
**  **براوەکان (٢):** ٢٠٠٥, ٢٠١٠
**  *پلەی دووەم (٢):* ٢٠١٣, ٢٠١٥
**  پلەی سێیەم (٥): ٢٠٠٣, ٢٠٠٨, ٢٠١٧, ٢٠١٩, 2022
* **جامی شانشینی**
**  *پلەی دووەم (٢):* ١٩٩٠, ١٩٩٨
* **یارییەکانی ڕۆژھەڵاتی دوور**
**  **براوەکان (٩):** ١٩١٥، ١٩١٧، ١٩١٩، ١٩٢١، ١٩٢٣، ١٩٢٥، ١٩٢٧، ١٩٣٠ (ھاوبەش)، ١٩٣٤
**  *پلەی دووەم (١):* ١٩١٣

### پاڵەوانێتییە بچووکەکان
*  **جامی چین**
**  Third place (1): 2017
*  **جامی دانھیل**
**  **براوەکان (١):** ١٩٩٧
**  *پلەی دووەم (١):* ١٩٩٩
*  **پاڵەوانێتی چوار نەتەوە (چین)**
**  **براوەکان (2):** January ٢٠٠٠, ئەیلوول ٢٠٠٠
**  Third place (1): ٢٠٠١
*  **جامی شا (تایلەند)**
**  **براوەکان (١):** ١٩٩٣
**  *پلەی دووەم(١):* ٢٠٠١
**  پلەی سێیەم (1): 1980 (shared)
*  **جامی کیرین**
**  Third place (1): 1984 (shared)
*  **جامی سەری ساڵی مانگ**
**  **براوەکان (١):** ١٩٧٨
**  *پلەی دووەم (٢):* ١٩٨٩, ١٩٩٠
*  **جامی مێرلیون**
**  **براوەکان (١):** ١٩٨٦
**  پلەی سێیەم (١): ١٩٨٣
*  **جامی نەھرۆ**
**  *پلەی دووەم(٤):* ١٩٨٢, ١٩٨٣, ١٩٨٤, ١٩٨٦
**  پلەی سێیەم (١): ١٩٩٧

## سەرچاوەکان

پۆل:وتارەکان بە دەقی زمانی چینی
پۆل:ھەڵبژاردەکانی تۆپی پێ